Tunel Milochov

Tunel Milochov je železničný tunel na preložke trate Bratislava – Žilina medzi Púchovom a Považskou Bystricou. Sprevádzkovaný bol v roku 2021.

Parametre 
Tunel pod vrchom Stavná je dvojkoľajný a jednorúrový. Jeho celková dĺžka je 1 861 metrov. Razená časť tunela bude dlhá 1 770 metrov, hĺbená časť pri východnom portáli 71 metrov, pri západnom 20 metrov. Súčasťou bude tiež úniková štôlňa s dĺžkou 266,5 metra, ktorá má byť situovaná približne v polovici dĺžky tunela kolmo k jeho osi a jej vyústenie bude v obecnej časti Horný Milochov. Novou rakúskou tunelovacou metódou je naplánované vytunelovať cca 250 000 m³ rúbaniny. Severné vyústenie by malo byť v areáli bývalých Považských strojární. Prevádzková rýchlosť tunela je 160 km/h.

Výstavba 
Tunel by mal byť vystavaný za 1023 dní. V júni 2019 bol od východného portálu vyrazený úsek v dĺžke 430 m. Od západného portálu bolo vyrazených 120 m. Razenie tunela ďalej prebieha iba od východného portálu.

Zmluva na úsek so Združením Nimnica bola podpísaná 7. júla 2016 a stavenisko odovzdané začiatkom septembra 2016. Celý úsek medzi Púchovom a Považskou Teplou by mal byť hotový v decembri 2021. Železničná zastávka Milochov bude výstavbou tunela zrušená bez náhrady, na mieste súčasnej trate bude postavená cesta.

Počas výstavby tunela bola staviteľom pri východnom portáli pod zeminou objavená čierna skládka odpadu v hĺbke pol až jedného metra. Skládka je dôvodom predraženia úseku Púchov – Považská Teplá o 430 tisíc eur.

Prevádzka 
Tunel bol prerazený 8. septembra 2020.

Prevádzka v tuneli boli započatá v stredu 15. decembra 2021, „prvý vlak s cestujúcimi prešiel cez tunel vo štvrtok [16. decembra] po polnoci, pričom už deň predtým v rámci tzv. poznania trate uskutočnili všetci dopravcovia povinné jazdy.“ Po oboch koľajách by vlaky tunelom mali jazdiť v máji 2022.

Galéria

Referencie

Externé odkazy 
 Návrh modernizácie železničnej trate Púchov – Považská Bystrica
 Fotogaléria úseku
 Fotogaléria tunela

Milochov
Stavby v Považskej Bystrici
Doprava v Považskej Bystrici